ועדת הכספים, כנסת 23, פרוטוקול מספר 165, 2020-11-09 10:45

משה גפני: מעקב אחר יישום החקיקה בפועל של מענקי הסיוע השונים.

משה גפני: אני רוצה לדעת לגבי מענקי הסיוע, כי אנחנו מקבלים תלונות.

משה גפני: יש את העניין של חישוב מחזורים, שאדם יכול שיהיה לו בתקופה מסוימת בשנה רווח גדול וברגע שמחשיבים לו את זה למשך כל השנה זה מוריד את סכום המענק שהוא זכאי לקבל.

משה גפני: אותו דבר לגבי חישוב ימי מחלה, מצב שבו לאדם היו ימי מחלה וכתוצאה מזה השכר שלו ירד.

משה גפני: דבר נוסף, החזר מקדמות שהארגונים מבקשים ואתם לא נותנים.

משה גפני: יש את הנושא של הארכת מועדים להגשת בקשות, שהמועד מסתיים ולא הארכתם.

משה גפני: יש את המשפחתונים שלא מקבלים סיוע.

משה גפני: אין לי הסבר למה המטפלות במשפחתונים לא מקבלות סיוע.

משה גפני: אנחנו נדון מחר לבי הנושא של השכר שלהן.

ינון אזולאי: גם הגנים הפרטיים לא מקבלים.

משה גפני: גם הגנים הפרטיים, אבל קודם המשפחתונים שלא מקבלים סיוע ונופלים בין הכיסאות.

ינון אזולאי: האוצר צריך לתת את הדעת על זה שהן לא עצמאיות וגם לא שכירות.

משה גפני: על זה נדון מחר.

משה גפני: הדיון של היום הוא לגבי מענקי הסיוע.

משה גפני: את מענקי הסיוע לא מקבלים הגנים הפרטיים והמשפחתונים.

מיקי לוי: אני פונה אליכם עוד פעם בנושא נהריה.

מיקי לוי: איך יכול להיות שבעלי עסקים מהשיטפון הגדול ממתינים מעל שנה?

מיכל שיר סגמן: נאמר שהם קיבלו.

מיקי לוי: הם לא קיבלו.

משה גפני: יש שני חלקים.

משה גפני: חלק אחד סודר, חלק שני לא.

מיקי לוי: תתנו תשובה לוועדה לגבי מה שקורה עם העסקים בנהריה.

משה גפני: זה לא הם.

מירי סביון: אסון טבע לא קשור לקרן פיצויים.

מיקי לוי: טעות שלי, אני מתנצל.

מיקי לוי: אני עוד פעם מדבר על מי שפתח עסק בשנת 2020 ואין לו דוחות כספיים.

מיקי לוי: זה נכון שאתם לא יכולים להעריך את ההכנסה שלו.

מיקי לוי: מצד שני, אתם גם לא נותנים לו אישור כדי שיקבל פטור מארנונה.

מיקי לוי: איך זה יכול להיות?

מיקי לוי: איך יכול להיות שהעסק עומד, החנות עומדת, אבל הוא לא יכול לקבל אישור לפטור מארנונה מהרשות המקומית כי הממשלה לא משלמת את הארנונה שלו?

משה גפני: זה תקף לכמה דברים, לא רק לארנונה.

מיקי לוי: גם להלוואות, גם לדברים בסיסים.

מיקי לוי: יכול להיות שצריך לחשוב מחוץ לקופסה איך אנחנו יכולים לטפל בעניין הזה.

מיקי לוי: תראו, יש משבר לעסקים הקטנים המנוהלים על ידי צעירים וצעירות.

מיקי לוי: יש תכנית סיוע שחלה על כל מי שמלאו לו 20 בשנת 2019.

מיקי לוי: אם לא מלאו לעוסק העצמאי 20 ב-2019, הוא לא זכאי לשום דבר לפי הכללים.

מיקי לוי: בגלל המשבר נכון להתאים את גיל הזכאים.

מיקי לוי: די, אנחנו בתוך המשבר עוד מעט שנה.

מיקי לוי: למה הם לא מקבלים כלום רק בגלל שהם נולדו אחרי שנת 1999?

גיא גולדמן: אנחנו מודעים, וזה גם נדון בוועדה.

מיקי לוי: שינוי דמי האבטלה לשכירים העובדים במקביל כעצמאיים.

מיקי לוי: אם מורה מרוויחה בבית ספר 2,000 שקל וגם מועסקת בשביל עוד 5,000 שקל על ידי קבלן, היא לא מקבלת את ה-5,000.

מיקי לוי: עד עכשיו שילמו לה 5,000 פלוס 2,000.

מיקי לוי: מה ביטוח לאומי בא ואומר?

מיקי לוי: מה-2,000 שקל שהרווחת נוריד את ה-5,000 ואז לא מגיע לך כלום.

מיקי לוי: אולי צריך להפנות את זה לביטוח לאומי, לא לכם, אבל יש פה בעיה.

מיקי לוי: אתם מודעים לזה?

משה גפני: זה ביטוח לאומי.

ע'דיר כמאל מריח: כבוד היושב-ראש, לכולנו ברור שיש הרבה לקונות בהליך מתן המענקים, אבל אני אתמקד בשלוש אוכלוסיות שנפגעות.

ע'דיר כמאל מריח: הראשונה, אוכלוסייה שפתחה עסקים בסוף 2019, תחילת 2020, שזאת סוגיה ידועה.

ע'דיר כמאל מריח: סוגיה שנייה, אנשים שפתחו עסקים נוספים במהלך שנת 2020 וכביכול לא הצליחו להוכיח שהמחזור החודשי שלהם נפגע ב-2020 בהשוואה ל-2019, לא הצליחו להוכיח שיש להם כ-40% ירידה.

ע'דיר כמאל מריח: פגשתי מישהי שיש לה שלושה עסקים.

ע'דיר כמאל מריח: העסק השלישי שלה נפתח במהלך שנת 2020.

ע'דיר כמאל מריח: היא לא זכתה לאף מענק, משום שהיא לא הצליחה להראות שהיא נפגעה מהמהלך הזה, זאת על אף ששני העסקים האחרים שלה מפסידים.

ינון אזולאי: גיא, זה מה שהעלינו בשבוע שעבר.

ע'דיר כמאל מריח: צריך להבדיל בין העסקים, לא להתייחס כמכלול.

ע'דיר כמאל מריח: אם יש לו שלושה עסקים, צריך לבדוק כמה כל עסק הכניס, כמה הרוויח וכמה הפסיד.

ע'דיר כמאל מריח: למה לתת את זה לכל מי שנולד מ-1999 ואילך?

ע'דיר כמאל מריח: למה להתנות את המענקים מגיל 21?

ע'דיר כמאל מריח: רשמה לי הבוקר בחורה בשם הגר בויטנויזר, בת 20, סטודנטית, בעלת עסק, שהיא לא זכתה לאף מענק כי היא בת 20 ולא בת 21.

ינון אזולאי: יש את הסיפור של תושבי חוץ שיש להם עסק בארץ.

ינון אזולאי: הם משלמים מס, הם משלמים את הכל.

ינון אזולאי: הם אפילו קיבלו הודעה על כך שמגיע להם מענק.

ינון אזולאי: כשהם רצו את המענק, ביקשו מהם תעודת זהות.

ינון אזולאי: אין להם תעודת זהות, יש להם דרכון.

משה גפני: עד עכשיו זה לא הסתדר?

ינון אזולאי: עד עכשיו זה לא הסתדר.

ינון אזולאי: מאז הגל הראשון עד עכשיו משחקים איתם.

ינון אזולאי: אני עדיין מחכה לתשובה.

ינון אזולאי: גיא, פניתי כמה פעמים אליך ולערן יעקב.

ינון אזולאי: האמת שניתן בזמנו איזה מענה, אבל אז המענה הפסיק.

ינון אזולאי: יש אנשים שהביאו סחורה של בגדים והנעלה לארץ ונתקעו עם הקולקציה כי הם לא יכולים למכור אותה.

ינון אזולאי: מה הם עושים איתה?

ינון אזולאי: הם שוכרים עוד מחסנים, מה שגורם להם לשלם מס לא רק על הסחורה, גם על הקונטיינרים.

ינון אזולאי: אתם מודעים לזה?

ינון אזולאי: מדובר ב-80 דולר ליום.

ינון אזולאי: אני חושב שאנחנו צריכים לתת את הדעת על זה.

ינון אזולאי: המכה היותר גדולה זה שרשתות שהיו מוכרות רק מזון, פתאום מתחילות למכור חולצות, מכנסים, צעצועים.

ינון אזולאי: נכון שאני עכשיו צריך לקנות חולצה, אבל בזה שרשת גדולה מוכרת לי היא דופקת את העסקים הקטנים.

ינון אזולאי: צריך לתת לזה פתרון.

ינון אזולאי: לא יכול להיות שבחנות דגים אתה מוצא נעליים, או בחנות בשר אתה מוצא צעצועים.

ינון אזולאי: זה קורה ברשתות השיווק הגדולות.

ינון אזולאי: הן דופקות בזה את החנויות הקטנות, את חנויות הרחוב.

ינון אזולאי: גם ככה אנחנו לא מבינים למה לסופר כמו "אושר עד" או "רמי לוי" יכולים להיכנס 30 אנשים, 100 אנשים, אבל לחנות רחוב, אפילו אם היא תהיה 200 מטר, יכולים להיכנס רק ארבעה אנשים.

קטי קטרין שטרית: פגשתי אתמול עצמאי שאושר לו מענק של 150,000 שקלים.

קטי קטרין שטרית: יומיים לפני שהוא בא לקחת את הכסף הוא קיבל סירוב.

קטי קטרין שטרית: למה?

קטי קטרין שטרית: בגלל שהוא מכר מגרש ב-2018.

קטי קטרין שטרית: את המגרש הוא מכר באופן פרטי.

קטי קטרין שטרית: איך אפשר לדבר על משהו שהוא מכר ב-2018?

קטי קטרין שטרית: ההכנסות שלו, שהיו 800,000 שקלים בחודש, ירדו ל-60,000 שקל לחודש, לכן מצאתם לנכון להעניק לו את המענק של 150,000 שקל.

קטי קטרין שטרית: האם מישהו שמכר מגרש ב-2018 לא זכאי למענק ב-2020?

משה גפני: מירי, האם נכון הדבר הזה?

מירי סביון: אני לא מכירה את המקרה.

משה גפני: עזבי את המקרה.

מירי סביון: אין קשר למכירת מגרשים.

מירי סביון: אם אנחנו מבססים את מענק ההוצאות הקבועות על ירידת מחזורים לעומת 2019 ונמצא בבדיקה שלנו שהמחזור ב-2019 נובע מעסקה חד פעמית מאוד גדולה - -

קטי קטרין שטרית: הוא מכר את זה כאדם פרטי.

קטי קטרין שטרית: הוא הגיש לגבי החברה, לא לגבי ההכנסות שלו מירושה.

מירי סביון: את המקרים הפרטניים הכי טוב שנבדוק וניתן מענה.

מירי סביון: המענה יהיה בדרך כלל ישירות לפונה, וזה בגלל סיבות של סודיות וכו'.

מירי סביון: תעבירו את הפרטים ואנחנו נבדוק בהתאם למענק הרלוונטי.

מירי סביון: אנחנו יודעים שהנושא של תושבי חוץ נפתר.

מירי סביון: אני אישית יודעת על כמה מקרים שהעבירו ועם המחלקה הרלוונטית של שלמה אוחיון פתרנו.

מירי סביון: אם יש מקרים שנתקעים, תעבירו.

מירי סביון: המוקד הטלפוני שלנו מקבל את הפניות ועונה בקצב מאוד מהיר.

מירי סביון: אם לא עונים במקום, חוזרים אליכם.

גיא גולדמן: הבדיקה היא פרטנית.

ינון אזולאי: נניח שיש אדם שיש לו נכס שהוא מכר ב-2019.

ינון אזולאי: כמו שהוא לא יבוא לקבל את המענק בהתאם לנכס שהוא מכר, כך אל תחשיבו לו את זה כאילו שהמחזור שלו לא ירד בגלל זה.

גיא גולדמן: הרבה פעמים בבדיקה העובדתית יש דברים שאנחנו לא יודעים.

ינון אזולאי: אם היה לי נכס שמכרתי ב-2020, האם אתם מחשיבים אותו במחזור או לא מחשיבים אותו?

מירי סביון: המענק ניתן כאשר הירידה נובעת מהנושא של הקורונה.

מירי סביון: הדברים האלה נבדקים בצורה פרטנית.

מירי סביון: ככל שישנן עסקאות שהן חריגות, בין אם זה בשנת הבסיס ובין אם בשנה הנבדקת, הדברים נבדקים לגופם ובהתאם לזה משולמים המענקים.

מירי סביון: הדברים האלה נבדקים בצורה מאוד מסודרת במחלקת הפיצויים.

מירי סביון: ככל שאנחנו חושבים שנכון להתערב במחזור הבסיס או בשיעור הירידה, אז בהתאם לסמכויות שלנו בחקיקה אנחנו בודקים את הדברים ומתערבים.

מירי סביון: בדרך כלל זה נעשה בהבנה, בהסכמה, אנשים מבינים למה תיקנו את הנוסחה היבשה כדי להתאים את המענק למציאות הזאת.

מירי סביון: לפעמים התיקונים נותנים תוספת של מענק בגלל מקדם שאנחנו חושבים שצריכים להגדיל אותו, לפעמים צריך לתקן כלפי מטה לעומת הדרישה המקורית.

מירי סביון: אם יש פניות ספציפיות, תעבירו, אנחנו נדאג לבחון אותן.

מירי סביון: אם צריך לתקן משהו, נתקן, ואם צריך להסביר, נסביר.

אופיר כץ: גם הלשכה שלי מעבירה אליכם פניות.

אופיר כץ: אני חייב לציין שהמענה הוא יעיל, מהיר, ותמשיכו כך.

אופיר כץ: העסקים החדשים, גם אם הם קיבלו, הם קיבלו ממש מעט.

אופיר כץ: יש לכם רעיונות איך אפשר להכניס אותם?

אופיר כץ: למשל, להכניס את העבודה שלהם מינואר עד מרץ, דברים שהם שילמו.

אופיר כץ: האם עלו איזה שהם רעיונות איך להכניס אותם לארנונה, למענקים?

גיא גולדמן: זה אחד מאותם דברים שכשהיו פה דיונים בהצעת החוק הם נדונו.

אופיר כץ: יש לכם את היכולת למצוא את הדרך להכניס אותם.

אופיר כץ: אנחנו אחרי זה נקבע אם זה יהיה בחקיקה או בדרך אחרת.

גיא גולדמן: הוועדה, אחרי ההערות שהתקבלו, החליטה לשנות את ההסדר שהיה בהצעת החוק המקורית.

גיא גולדמן: היא קבעה שעל ירידת מחזור של עסקים שפתחו בינואר-פברואר 2020 הם יקבלו סכום קצוב.

גיא גולדמן: הייתה טענה על כך שזה לא מענה מספק, לכן הוועדה החליטה להפוך את זה לכל ירידת מחזור, שכל ירידת מחזור תזכה במענק הזה.

משה גפני: אבל לעסק חדש אין דוח.

מירי סביון: עסקים שנפתחו עד סוף 2019 זכאים למענק של ההוצאות הקבועות.

מירי סביון: גם אם עסק נפתח בדצמבר 2019, הוא זכאי למענק בגין ההוצאות הקבועות.

ע'דיר כמאל מריח: הרבה לא קיבלו.

מירי סביון: צריך להבדיל בין מענקי הסיוע לעצמאיים ובעלי שליטה, שזה מענק שמגיע עד 15,000 שקלים, לבין מענק הוצאות קבועות.

מירי סביון: לעסק שהייתה פעילות ב-2019 נשלם מענק הוצאות קבועות.

ע'דיר כמאל מריח: למה רק הוצאות קבועות?

מירי סביון: מענק הסיוע לעצמאיים מתבסס על הדוחות השנתיים.

ע'דיר כמאל מריח: שזו בדיוק הבעיה.

מירי סביון: מענקי הסיוע לעצמאים ולבעלי שליטה מתבססים על הדוח השנתי למס הכנסה.

מירי סביון: דוח שנתי למס הכנסה צריך לבטא איזו שהיא תקופה מינימאלית של פעילות, תקופה של לפחות חצי שנה.

מירי סביון: זה מקביל לתקופה שנדרשת לשם תשלום דמי אבטלה.

משה גפני: מה עושה בעל עסק חדש מ-2020 שצריך לקבל הנחה או פטור מארנונה?

מירי סביון: אמנם זה לא במגרש שלנו, אבל נתנו פתרון בארנונה לעסקים שנפתחו במהלך 2020.

ינון אזולאי: לא נתנו.

ינון אזולאי: רק מי שמקבל פיצוי מרשות המיסים יכול לקבל הנחה בארנונה.

מירי סביון: אנחנו נבדוק את זה.

מיקי לוי: אם בן אדם פתח עסק ויש לו ספרים, תתנו לו את האישור.

מיקי לוי: נכון שאין לו דוחות כספיים של שנה קודמת, אבל הוא פתח ספרים השנה, הוא פתח תיק במס הכנסה, במע"מ.

מיקי לוי: הרי העסק עומד ריק.

אופיר כץ: יש גם עסקים שהתחילו לעבוד בין ינואר למרץ.

אופיר כץ: יש אפשרות לבדוק את זה.

גיא גולדמן: מי שמקבל מענק הוצאות קבועות גם מקבל את ההקלה בארנונה.

ינון אזולאי: אנחנו מדברים על אנשים שלא מקבלים מענק.

איל לב-ארי: גיא, על ינואר-פברואר צריך להביא אישור מהרשות לעסקים קטנים.

מיקי לוי: אם אני מגיש חשבונות מים וחשמל על בית קפה שסגור בכרמיאל, אתם נותנים לי אישור לפטור מארנונה?

גיא גולדמן: אם אתה זכאים למענק הוצאות קבועות.

ינון אזולאי: יש עסקים שנפתחו בסוף 2019 שלא מקבלים את המענק.

ינון אזולאי: ברגע שהוא לא מקבל מענק, לא משנה אם זה מענק עבור הוצאות או כל דבר אחר, הוא לא מקבל הנחה בארנונה.

ינון אזולאי: יש אולמות שפועלים בתוך עמותות.

ינון אזולאי: הם לא מגישים בקשה לפיצוי, כי הם לא באמת הפסידו או הרוויחו.

ינון אזולאי: הם משלמים ארנונה.

ינון אזולאי: מה אומרים להם כשהם באים לבקש הנחה בארנונה?

ינון אזולאי: אומרים להם: לא ניתן לכם, כי אין לכם אישור מרשות המיסים.

משה גפני: רשות המיסים, האם אתם יכולים לתת לנו תשובה לגבי חישוב מחזורים?

משה גפני: אם הרווחתי כסף בתאריך מסוים במהלך השנה והפסדתי במשך כל השנה, לפי מה אתם מחשיבים את המחזור?

מירי סביון: אני חושבת שכדאי לראות את התמונה הכוללת.

מירי סביון: עד היום שילמנו קרוב ל-19 מיליארד שקלים ביותר מ-2.5 מיליון תשלומים שונים.

מירי סביון: סך כל המענקים לעצמאים ובעלי שליטה מתקרב ל-11 מיליארד שקלים, ששולמו ביותר ממיליון 400 תשלומים שונים.

מירי סביון: לעסקים קטנים של עד 300,000 שקלים שילמנו קרוב לשני מיליארד 400 ביותר מ-900,000 תשלומים שונים.

מירי סביון: להוצאות הקבועות שילמנו למעלה מ-220,000 תשלומים, כשהסכום הכולל הוא קרוב ל-5.5 מיליארד שקל.

מירי סביון: זה התנהל בתוך הפעימות שאתם מכירים אותן.

משה גפני: אנחנו משבחים אתכם על העבודה המסורה שאתם עושים, אבל אם יש אחד שלא מקבל את המענק שמגיע לו וכתוצאה מזה נשאר רעב ללחם, כל מה שאת מתארת עכשיו לא רלוונטי לגביו.

משה גפני: אנחנו מחפשים פתרונות לכל אותן בעיות שהעלינו.

מירי סביון: לגמרי נכון.

מירי סביון: ברור שצריך לתת פתרון למצבים היותר קשים, אבל חשוב שנראה את הדברים בהקשר הרחב, חשוב שהדברים ייאמרו וייראו.

מירי סביון: מבחינת הטיפול והמענק הכולל שאנחנו נותנים למשק ולעסקים - יש פה טיפול מאוד נרחב, הרבה מאוד אנשים ועסקים, שהם הרוב, מקבלים מענה הולם.

מירי סביון: אני לא אומרת את זה כי לא מעניינים אותנו המקרים הפרטניים שלא מקבלים מענה, אלא כדי להזכיר לכולנו שכל הזמן נעשית פה עבודה מאוד משמעותית.

אופיר כץ: אתם יכולים לשלוח לנו את הנתונים?

מירי סביון: אין בעיה, נעביר לוועדה בצורה מסודרת.

מירי סביון: לכל אורך הדרך, לכל אורך התקופה הזאת אנחנו עושים עבודה מאוד משמעותית, על-מנת לתת מענה כולל ולפתור בעיות פרטניות.

מירי סביון: רק לאחרונה אישרתם את הנושא של יולדות.

משה גפני: מה לגבי חישוב מחזור?

מירי סביון: האם הכוונה להוצאות הקבועות?

משה גפני: אם אחד הרוויח בקטע מסוים בשנת 2019 הרבה ולאורך כל השנה הוא הפסיד או הרוויח, לפי מה אתם הולכים?

מירי סביון: המענקים משולמים פר תקופה, לפי המצב באותה תקופה.

מירי סביון: לפעמים זה נותן מענק, לפעמים זה שולל מענק.

מירי סביון: המענק משולם כל תקופה.

מירי סביון: המבחן של ירידת המחזורים הוא מבחן של ירידת מחזורים דו- חודשית.

מירי סביון: אם אנחנו נותנים מענק לתקופה של יולי-אוגוסט, הבדיקה נעשית ביחס ליולי-אוגוסט בתקופה הקודמת.

מירי סביון: אנחנו עושים התאמות שונות כשיש לנו עסקים חדשים והתקופה קצרה יותר.

מירי סביון: למה כל כך חשוב שהבחינה תיעשה חודשיים במצב הרגיל?

מירי סביון: כי יש עסקים שיש להם עונתיות.

מירי סביון: יכול להיות שביולי-אוגוסט יש להם מחזורים הרבה יותר גדולים או הרבה יותר קטנים מתקופה קודמת.

מירי סביון: ההחלטה לעשות בדיקה של ירידת המחזורים בתקופה מול תקופה, כשהמענק בגין אותה תקופה משקף את המצב הכלכלי של העסק לתקופה הזאת, יש לו יתרונות וחסרונות.

מירי סביון: אם עסק מסוים נפגע בתקופה מסוימת ב-40%, ב-60%, ב-80%, הוא יקבל את המענק המתאים לפי הירידה באותה תקופה.

מירי סביון: יכול להיות שאותו עסק ברמה השנתית ירד ב-20%, אבל בתקופה מסוימת הוא נפגע אנושות.

ע'דיר כמאל מריח: אתם מחפשים איפה הוא נפגע הכי הרבה בדו-חודשי?

מירי סביון: הפגיעה היא פר חודשיים.

משה גפני: האם אתם יכולים לקבל החלטה שאפשר לבחור את אופן החישוב, שאני אוכל לבחור אם אני רוצה חישוב לפי חודשיים או לפי שנתי?

משה גפני: אפשר לעשות דבר כזה?

גיא גולדמן: החוק אומר שמשווים את תקופת הזכאות לתקופת הבסיס.

גיא גולדמן: אישרנו בתקנות הסדר ליולדות ולחיילי מילואים.

משה גפני: השאלה אם זה שנה או חודשיים.

מירי סביון: בוודאי שזה חודשיים.

מירי סביון: המענקים באו לתת מענה להכנסה השוטפת של העסקים, או להוצאות שהם עומדים בהם לאורך הזמן.

משה גפני: אפשר או אי אפשר?

מירי סביון: לא.

מירי סביון: כרגע המצב החוקי לא תומך בזה.

משה גפני: עזבי את המצב החוקי, אני המחוקק.

משה גפני: אני יכול להוסיף בחוק שלי שאנחנו מאפשרים לנישום ללכת לפי חודשיים או ללכת לפי החישוב השנתי.

גיא גולדמן: כדי לשנות את השיטה באופן מוחלט, שזה דורש שינויים בכל המערכות, דורש תפיסה אחרת ודורש חישובים, צריך לשנות את החוק.

משה גפני: למה אי אפשר לעשות את החישוב שנה מול שנה?

מירי סביון: הרציונל של המענקים, גם של מענקי הסיוע לעצמאים ולבעלי שליטה וגם של מענקי הסיוע לעסקים, התייחס לתקופות ולפרקי הזמן שקבענו.

מירי סביון: בחלק גדול מהמצבים אנחנו דווקא מיטיבים עם העסקים.

מירי סביון: יכול להיות עסק שאולי ברמה השנתית ירד ב-,20%, אבל במרץ-אפריל ובספטמבר-אוקטובר הוא נפגע ב-80% או ב-70%.

מירי סביון: במצב כזה, וזה המצב החוקי, מכיוון שהוא נפגע באופן זמני פגיעה מאוד קשה, אנחנו נותנים לו מענק סיוע כדי להתקיים.

משה גפני: אני אביא לך מקרה הפוך - שבמרץ-אפריל הוא הרוויח, אבל במהלך השנה הוא הפסיד.

משה גפני: האם אפשר לעשות מצב כזה שבו אני בוחר בין ללכת על חישוב שנתי לבין ללכת על חישוב חודשי?

מירי סביון: אנחנו חושבים שהרציונל שכרגע קיים בתוך המצב החוקי הוא נכון ומתאים יותר לאירוע שבו אנחנו נמצאים.

משה גפני: התשובה היא שלילית.

משה גפני: אנחנו נראה לגבי החקיקה בעניין הזה.

משה גפני: מה לגבי חישוב ימי מחלה?

גיא גולדמן: בדיון הקודם אמרתי שקיבלנו פניות בודדות, שאנחנו לא מכירים בעיה כזאת.

גיא גולדמן: כשיש עיוותים קיצוניים שמייצרים בעיה, הם מקבלים מענה.

גיא גולדמן: אין בעיה כזאת, אנחנו לא מכירים אנשים שנעשה להם עוול.

משה גפני: אדם שהיו לו ימי מחלה וכתוצאה מזה השכר שלו היה נמוך יותר, האם אתם מתחשבים בו כמו באישה שילדה?

גיא גולדמן: לגבי אישה שילדה יש הסדר.

משה גפני: זה בסדר, תיקנו את זה.

משה גפני: מה לגבי חישוב ימי המחלה?

גיא גולדמן: כל מקרה נבדק לגופו.

גיא גולדמן: אם יש בעיה, היא מקבלת מענה נקודתי.

משה גפני: אם יש גבר או אישה שהיו חולים וכתוצאה מזה השכר שלהם היה נמוך יותר, אתם מתחשבים בזה?

גיא גולדמן: אם יש בעיה, היא מקבלת מענה נקודתי.

גיא גולדמן: בדיון הקודם אמרנו שאנחנו נבוא ונגיד אם אנחנו מכירים בעיות כאלו.

גיא גולדמן: אני אומר פה עכשיו שאנחנו לא מכירים בעיות כאלו.

משה גפני: אם יהיו בעיות כאלו, האם תטפלו בזה באופן חיובי?

גיא גולדמן: אמרנו שנבוא ברצון טוב.

משה גפני: מה לגבי החזר מקדמות?

מירי סביון: הייתה פה חקיקה ראשית שלפיה החזרנו מקדמות ששולמו ביתר.

מירי סביון: המקדמות משולמות על ידי עסקים אחת לחודש, או אחת לחודשיים.

מירי סביון: הן משולמות לפי דרישה שלנו, אבל העסקים יכולים לפנות למשרדים ביוזמתם או באמצעות המייצגים בבקשה להקטין את המקדמות שהם משלמים לנו באופן שוטף, אפילו להקטין אותן עד כד כך שהן יהיו אפס.

מירי סביון: החל מחודש אפריל ראינו ירידה מאוד משמעותית בגביית המקדמות.

מירי סביון: חלקה הגדול נבע מזה שהרבה מאוד עסקים הפסיקו או הפחיתו את השומה על מקדמות.

מירי סביון: קבענו חקיקה מאוד מיוחדת לפיה אנחנו מחזירים מקדמות למי שחושב שהוא שילם את המקדמות ביתר, שזה בשונה ממצב הרגיל שבו מקבלים מה ששולם ביתר עם הגשת הדוח.

מירי סביון: יש סך הכל 717 מקרים שפנו וקיבלו 56 מיליון.

מירי סביון: כנראה שהשימוש בכלי הזה לא היה כל כך נחוץ למשק.

מירי סביון: אנחנו אפשרנו את הדבר הזה למשך חודשיים.

מירי סביון: צריך לזכור שעם סיומה של שנת 2020 אנחנו פותחים את המערכות להגשת דוחות שנתיים.

משה גפני: יש איזה משהו שתתנו לנו תשובה חיובית?

מירי סביון: אני חושבת שבעניין הזה נתנו תשובה חיובית.

משה גפני: בן אדם בא ומבקש מקדמה.

מירי סביון: הוא קיבל.

משה גפני: הוא לא קיבל.

משה גפני: הוא עכשיו יחכה עוד שנה.

מיקי לוי: זה על חשבון המיסים שהוא שילם.

מיקי לוי: רשות המיסים הייתה אמורה להחזיר לו אם הוא שילם ביתר.

מיקי לוי: שני אחוז סך הכל שולמו חזרה.

משה גפני: למה אתם לא יכולים לעשות את זה?

מירי סביון: פתחנו את המהלך לתקופה מוגבלת, כי נאמר שיש צורך.

מירי סביון: הניסיון שלנו הראה שהיו מעט מאוד פניות.

ינון אזולאי: תשאירו את זה פתוח.

ינון אזולאי: למה אתם צריכים לסגור את זה בחזרה?

מירי סביון: למי שביקש החזרנו.

מירי סביון: זו הייתה חקיקה ראשית מוגבלת בזמן.

משה גפני: כולנו קיווינו, גם כשעשינו את החקיקה, שזה יסתיים מהר.

משה גפני: זה לא מסתיים.

משה גפני: אנשים שנמצאים במצוקה כלכלית כל כך קשה יצטרכו עכשיו לחכות?

משה גפני: למה אתם לא יכולים להיפתח ולהגיד: בסדר, אם מישהו בא ומבקש החזר, הוא יקבל?

מירי סביון: כל מי שיבקש החזר בדרך של מרשם דוח שנתי יקבל את ההחזר מהר מאוד.

משה גפני: מה זה מהר מאוד?

מירי סביון: החזרים של הדוח השנתי מחזירים תוך 90 יום.

משה גפני: אנחנו מבקשים במקרים כאלה להחזיר מקדמות, אחר כך לעשות את החשבון בדוח.

משה גפני: אתם צריכים להיפתח לנושאים האלה.

מירי סביון: היה מדובר בחקיקה ראשית.

משה גפני: אני אזהר מאוד בחקיקה איתכם.

אופיר כץ: מה אמרה החקיקה?

אופיר כץ: שזה נקבע עד לתאריך מסוים?

מירי סביון: בוודאי.

אופיר כץ: אז נאריך את התאריך.

מירי סביון: אתם בית המחוקקים, כל החלטה שלכם אנחנו מכבדים ומיישמים בהקדם האפשרי ובצורה הכי טובה שאנחנו יכולים.

מירי סביון: אנחנו כאן כדי לשרת את המדינה ולבצע את ההחלטות שלכם.

משה גפני: אנחנו מבקשים שתחזירו מקדמות.

משה גפני: עם קצת רצון טוב אתם יכולים להחזיר מקדמות, זה דבר מאוד פשוט.

משה גפני: אני מבקש שתתנו תשובה חיובית.

מירי סביון: כמו שאמרתי, ההחלטה היא שלכם.

משה גפני: בסדר, אנחנו נתקן את החוק.

משה גפני: אני חושב שאתם צריכים להיות יותר גמישים בעניין הזה, לא להגיד שיש חוק.

משה גפני: אנחנו נתלבש על החוק כולנו, גם קואליציה וגם אופוזיציה, ונתקן את זה.

משה גפני: אם כל התשובות תהיינה שליליות, המצב יהיה שנצטרך לתקן את החוק.

משה גפני: מה לגבי הארכת מועדים להגשת בקשות?

מירי סביון: לאיזה מענקים אתם חושבים שצריך להאריך את המועדים?

מירי סביון: כרגע חלק גדול מהמענקים פתוחים, אנחנו לא מתרשמים שיש בעיה בלמצות.

גיא גולדמן: אתם מתכוונים לעידוד תעסוקה, למה שדובר אז?

ינון אזולאי: גם.

גיא גולדמן: עידוד תעסוקה נמצא בתהליך, אמרנו שנתקן את החוק.

בצלאל סמוטריץ': אתמול שלחתי פנייה לאחד הבכירים אצלכם בנוגע לאדם שאיחר בשלושה ימים וקורס לחלוטין.

בצלאל סמוטריץ': תעבירו חוק.

בצלאל סמוטריץ': אתם רוצים שנעשה את זה כהצעה פרטית, נחתום על זה כולנו כך שהיום זה יהיה מוכן לקריאה ראשונה?

בצלאל סמוטריץ': זה לוקח לכם יותר מידי זמן.

בצלאל סמוטריץ': אני לא בטוח שאתם מבינים מה המשמעות כשלאדם אין כסף.

בצלאל סמוטריץ': שוק אפור זו לא בדיחה.

בצלאל סמוטריץ': זה או שזורקים אותו החוצה, או שהוא פושט רגל ואין לו לחם לתת לילדים.

משה גפני: גיא, הבטחת לנו שתביאו תיקון חקיקה בנוגע להארכת מועדים.

גיא גולדמן: נכון, לגבי מענק עידוד תעסוקה.

משה גפני: מתוך חמישה מיליארד שקל השתמשו רק במיליארד וחצי.

גיא גולדמן: אנחנו ברשות המיסים לא מלווים את התיקון באופן ישיר.

גיא גולדמן: התייעצתי עם חבריי באוצר, אמרתי שתהיה הארכה.

גיא גולדמן: המחשבה הייתה לעשות את זה בוועדת העבודה, שיש שם תיקון של חוק אחר, כדי להעביר את זה מהר.

גיא גולדמן: אני אבדוק מה קורה עם זה, אבל יש כוונה כזאת.

משה גפני: הארכת מועדים זה משהו שצריך להיות פה.

גיא גולדמן: יכול להיות שזה יהיה פה.

משה גפני: לא יכול להיות.

משה גפני: זה צריך להיות פה.

גיא גולדמן: בסדר גמור.

בצלאל סמוטריץ': התשובה שקיבלתי אתמול הייתה: האוצר, כמי שמנהל את החוק, ממתין לקיום ועדה להארכת משך זמן הגשת הבקשה ב-75 ימים נוספים.

גיא גולדמן: אולי זה לא מדבר על אותו מענק.

בצלאל סמוטריץ': במכתב דחייה לבקשה למענק עידוד תעסוקה נכתב:

בצלאל סמוטריץ': על פי סעיף 6א לחוק מענק לעידוד תעסוקה (הוראת שעה) (נגיף קורונה החדש), מעסיק יהיה זכאי למענק אם הגיש למנהל בקשה למענק לגבי אחד מהחודשים הקבועים בסעיף 4 לאותו חוק לא יאוחר מ-60 ימים מתוך אותו החודש.

משה גפני: לגבי הנושא של בידוד ותשלום משכורות ביקשתם שזה יהיה כאן בוועדה, אבל אני סירבתי, אמרתי שזה צריך להיות בוועדת העבודה והרווחה.

משה גפני: הנושא של הארכת מועדים זה כאן, זה לא יכול להיות במקום אחר.

גיא גולדמן: אמרתי מקום אחר, כי הייתה מחשבה שזה כבר יעבור.

משה גפני: תעשו את זה, כי הייתה התחייבות שלכם.

משה גפני: צריך להאריך את המועדים.

משה גפני: למה אתם לא נותנים מענק למשפחתונים, למטפלות?

מירי סביון: משפחתונים שמגישים דוחות מקבלים במסלולים הרגילים.

מירי סביון: לגבי אלה שלא, כרגע מגבשים פתרון משותף יחד עם זרוע העבודה במשרד העבודה והרווחה והשירותים החברתיים.

מירי סביון: אנחנו מניחים שבזמן הקרוב יהיה פתרון.

משה גפני: מה זה "בזמן הקרוב"?

משה גפני: את יודעת שיש מטפלות שרעבות ללחם?

משה גפני: זה דבר שאי אפשר לחיות איתו.

עאידה תומא סלימאן: פניתי אתמול לאוצר בעניין הזה ספציפית.

עאידה תומא סלימאן: נאמר לי שרשות המיסים לא תטפל בזה, שזרוע העבודה צריכים לענות לנו.

עאידה תומא סלימאן: תחליטו אם זה באחריות שלכם או לא באחריות שלכם.

משה גפני: מי שנמצא כאן הוא המוסמך.

מירי סביון: אמרתי שהפתרון יגובש במשותף בין משרד האוצר לזרוע העבודה במשרד העבודה, הרווחה והשירותים החברתיים.

משה גפני: כמה זמן?

ינון אזולאי: מה המעמד של מטפלת במשפחתונים?

מירי סביון: תלוי איך היא דיווחה.

מירי סביון: יש כל מיני מצבים.

ינון אזולאי: אין לה מעמד.

ינון אזולאי: היא לא שכירה ולא עצמאית.

משה גפני: אני מחר מקדיש את כל היום לעניין של המשפחתונים והמעונות.

אופיר כץ: יש כאלה שלא רשומים.

משה גפני: על זה מדובר.

משה גפני: באחת הפעמים דרשתי שהם לא ישלמו מע"מ, כיוון שהם שכירים, הם לא עושים מה שהם רוצים.

משה גפני: אמנם לא ויתרו להם על המע"מ, אבל מי שמשלם את המע"מ הוא משרד העבודה והרווחה.

משה גפני: המטפלות עכשיו נופלות בין הכיסאות, אין להן מעמד.

משה גפני: הן אמנם לא משלמות את המע"מ אלא המשרד משלם, אבל לא מוותרים להן על המע"מ.

עאידה תומא סלימאן: אולי הגיע הזמן לקדם את הצעת החוק בנושא הזה.

משה גפני: מה שנוגע לדיון היום זה מענקי הסיוע.

משה גפני: אנחנו מבקשים להעניק סיוע למשפחתונים.

ינון אזולאי: הן קיבלו פעם שעברה סיוע של 8,000 עבור חודשיים.

ינון אזולאי: אצל חלק מהן לא חזרו הילדים.

ינון אזולאי: הדבר הנוסף, שזה ההמשך שלך זה, זה הגנים הפרטיים.

ינון אזולאי: הגנים הפרטיים קיבלו פעם שעברה כסף, קיבלו פיצוי, אבל הפעם לא מדברים איתם, לא נותנים להם שום דבר.

ינון אזולאי: למה?

ינון אזולאי: הגנים הפרטיים זה גיל לידה עד שלוש.

מיקי לוי: כבר בתחילת היום דיברנו על הארכה של מס שבח ומס רכישה.

מיקי לוי: הכל קפוא, אנשים לא מצליחים למכור את הדירות שלהם.

מיקי לוי: הסכמנו שמס שבח ומס רכישה יתאחדו כעבור חמש שנים, ב-2021.

מיקי לוי: על הפרק צריכה להיות הארכה של הנושא הזה.

מיקי לוי: יש כאן רעיון, ואל תדחו אותו על הסף, להקדים את נושא חיבור מס שבח ומס רכישה לעת הזאת, הרי ממילא זה צריך להיכנס במאי.

מיקי לוי: אנחנו מבקשים שתבואו בנפש חפצה, כי אנשים לא מצליחים למכור את הדירות שלהם.

משה גפני: כולנו מבקשים את הבקשה הזאת של מיקי לוי.

משה גפני: אנחנו אמורים לאחד את שני הדברים האלה יחד בעוד חצי שנה.

משה גפני: אנחנו מבקשים שתקדימו את זה.

גיא גולדמן: אלה דברים שאנחנו צריכים לבחון מול השר בהתאם לנתונים.

גיא גולדמן: יש פה עניין של מדיניות דיור.

משה גפני: אני מכיר את ההתנהלות שלכם מול השר.

משה גפני: כשאתם באים לשר, אתם קודם כל מדברים נגד.

משה גפני: תהיו בעד, הרי בלאו הכי בעוד חצי שנה נצטרך לאחד את זה על פי החוק הקיים.

משה גפני: תקדימו את זה.

גיא גולדמן: לא אמרנו אם אנחנו בעד או נגד.

משה גפני: השר, אם אתם אומרים שזאת דרישה נכונה, בוודאי יסכים.

משה גפני: אנחנו מבקשים שתמליצו לשר להקדים את זה, זה פותר הרבה מאוד בעיות.

שגית אפיק: בדיוק כמו שעשיתם בהפחתת מס רכישה למשקיעים של דירה שנייה, שלישית, שהכנסתם את זה בנושא חדש, בחקיקה לא מתאימה, מעבר לדלת, כך אפשר לעשות את זה בהליך חקיקה מסודר לגבי מי שאינם משקיעים, לגבי אנשים שקונים דירה ראשונה.

משה גפני: אנחנו מבקשים להקדים את המועדים, כי המצוקה הזאת היא מצוקה עצומה, אנשים לא מצליחים למכור דירה.

משה גפני: אני מעריך שתבואו לשר ותגידו שזה נזק כספי גדול.

משה גפני: גם אם זה נזק כספי גדול, מה שאני לא חושב, השר רגיש לאנשים שנמצאים במצוקה.

בצלאל סמוטריץ': כשהארכנו את המועדים חשבנו שהמשבר יהיה מאחורינו, לא חשבנו שבתוך המשבר ייפול התאריך.

תמיר כהן: נקיים דיון עם השר, עם אנשי מקצוע מרשות המיסים ואגפים אחרים.

משה גפני: אני מבקש שהשר יקיים את הדיון לגבי הקדמת שילוב המועדים, זה יפתור הרבה מאוד בעיות לאנשים שנמצאים במצוקה גדולה.

משה גפני: אנשים מכרו דירה או קנו דירה בשעה שהעולם התנהל נורמאלי.

משה גפני: עכשיו, כשהם רוצים למכור את הדירה, הם לא יכולים למכור את הדירה בגלל הקורונה.

תמיר כהן: השר יקיים את הדיון בהקדם.

משה גפני: אני מבקש שתגידו מה הסיבה שהמשפחתונים לא מקבלים מענקי סיוע.

משה גפני: אתם רוצים להשאיר אנשים רעבים?

מירי סביון: מה שזרוע העבודה משלמת?

משה גפני: היא לא משלמת.

מירי סביון: זה יעבור לאחריות של זרוע העבודה, היא תשלם את המענקים.

משה גפני: מתי אני אקבל תשובה?

מירי סביון: אני לא יודעת לענות לגבי זה.

משה גפני: אתם יכולים להקדים את הדיון הזה?

משה גפני: אנשים רעבים ללחם.

עאידה תומא סלימאן: הם עדיין מחפשים מתווה.

גיא גולדמן: נדבר עם ממלא מקום ראש אגף התקציבים, יוגב, ונקיים את הדיון בהקדם האפשרי.

משה גפני: תדע שאלה אנשים רעבים ללחם.

משה גפני: משרד העבודה והרווחה לא משלם להם משכורות.

משה גפני: חודשים ארוכים הם לא מקבלים כלום.

משה גפני: יש לנו ציבור גדול ורחב, בעיקר של נשים, שהוא רעב ללחם.

משה גפני: אי אפשר להשאיר אותם ככה.

משה גפני: אי אפשר להגיד, "רגע, נחכה, יהיה דיון עם משרד העבודה והרווחה", צריך לזרז את העניין הזה.

עאידה תומא סלימאן: המנהלות האלו עובדות מול משרד העבודה.

עאידה תומא סלימאן: משרד העבודה והרווחה יודע את דוחות העבודה שלהן, יודע כמה כסף הן קיבלו בשנה שעברה.

עאידה תומא סלימאן: אם אתם לא מסכימים שהן יגישו דוחות על 2019, למה אתם לא רוצים לקבל את הדיווחים של משרד העבודה והרווחה שהעביר להם את הכסף?

משה גפני: אמרה מירי סביון שהם בדיונים עם המשרד לעבודה ורווחה.

ינון אזולאי: גם בגל הראשון אמרו את זה.

משה גפני: ושילמו?

ינון אזולאי: שילמו לחודשיים.

ינון אזולאי: עכשיו זה עוד פעם חוזר.

משה גפני: אנחנו נופלים פעם אחת.

משה גפני: לא ניפול עוד פעם.

משה גפני: המציאות הזאת שמדינה מודרנית, נורמאלית משאירה ציבור גדול כזה, בעיקר של נשים, רעב ללחם, זה דבר שלא נוכל להסכים לו.

משה גפני: אני רוצה תשובה מהר.

משה גפני: אם לא, נצטרך להכניס את זה באיזה חוק.

ינון אזולאי: מה עם המענק של הגנים הפרטיים?

מירי סביון: גנים פרטיים, ככל שזה עסק - -

ינון אזולאי: לא עסק, אלא עמותה.

מירי סביון: לעמותות יש את המסלול שלהן.

ינון אזולאי: איזה מסלול יש לעמותות?

מירי סביון: אם לעמותה יש הכנסות כספיות - -

ינון אזולאי: מה זה קשור?

מירי סביון: העמותות לא נמצאות במסלול של רשות המיסים.

ינון אזולאי: בפעם שעברה נתנו להם את המענק הסוציאלי.

ינון אזולאי: הפעם לא נותנים להם אותו.

מירי סביון: איזה מענק?

עאידה תומא סלימאן: 700 שקל.

מירי סביון: אלה המענקים למשפחתונים.

ינון אזולאי: גם לגנים הפרטיים.

מירי סביון: גני ילדים עסקיים נמצאים.

מירי סביון: לגבי המשפחתונים היה את המסלול ששולם דרך רשות המיסים.

מירי סביון: ממה שאני מבינה כרגע, זה החלק שישולם דרך משרד העבודה והרווחה.

מירי סביון: על מה עוד מדובר?

ינון אזולאי: יש גנים פרטיים מגיל לידה עד גיל שלוש שלא מפוקחים על ידי משרד העבודה והרווחה, כי אין להם סמל.

ינון אזולאי: אין להם סמל לא בגללם, אלא כי המדינה לא השכילה לבנות עוד מעונות.

משה גפני: אני מבקש שתבדקי את זה.

ינון אזולאי: אותם גנים פרטיים הם תחת עמותות.

אופיר כץ: האם יש לכם איזה שהוא פתרון לעסקים חדשים?

אופיר כץ: עזבו רגע את החקיקה, עזבו את המדיניות, אני מדבר כרגע מבחינת

אופיר כץ: כם כרשות מיסים.

גיא גולדמן: הדבר הזה עבר דיונים בוועדה.

גיא גולדמן: יש פה מן מצג כאילו הוועדה מתנכלת לחוק.

שגית אפיק: הגענו לפשרה שעברה בחוק.

שגית אפיק: בסופו של דבר, אחרי פניות רבות של עסקים חדשים שמהם התברר שהם לא זוכים לקבל את המענק הזה, או שהמענק הזה נמוך במיוחד, הוועדה מבקשת לבדוק את עצמה.

שגית אפיק: מותר לה.

מיקי לוי: גם מותר לוועדה לטעות.

גיא גולדמן: הוועדה יכולה לדון ולדבר על הכל.

גיא גולדמן: אני רק הערתי לגבי הטון שנשמע לי טיפה מאשים.

אופיר כץ: אני לא מאשים.

אופיר כץ: האם יש לכם מגבלה מסוימת לתת את המענקים האלה למי שפתח עסק ב-2020?

משה גפני: אנחנו לא באים בטענות אליכם.

משה גפני: להיפך, אפילו שבחנו אתכם כמה פעמים שלא כהרגלנו.

משה גפני: אנחנו רוצים פתרונות.

משה גפני: אמרה שגית נכון - שאחרי שהחלטנו ראינו שיש בעיות, ראינו דברים שלא חשבנו עליהם קודם.

משה גפני: אנחנו מבקשים שתהיו גמישים, שתהיו פתוחים לעניין הזה.

משה גפני: אני רוצה גם שתבדקו את העניין של חנויות הבגדים שקנו סטוק גדול לחורף.

גיא גולדמן: יש אפשרות להוריד ולהעלות את המקדם.

גיא גולדמן: הדברים האלה יכולים להיבדק באופן קונקרטי, כל מקרה לגופו.

גיא גולדמן: זה לא שאין מענה.

שגית אפיק: מה התשובה לגבי עסקים חדשים?

מירי סביון: אנחנו נבחן את הנושא.

משה גפני: אנחנו מבקשים תשובות.

שגית אפיק: מירי, אתם מודעים לזה שיש הרבה פניות של עסקים חדשים שלא נענים ולא מקבלים פיצוי?

מירי סביון: אנחנו מודעים לנושא.

מירי סביון: אנחנו בוחנים האם אנחנו יכולים לתת מענה.

ירון גינדי: כבוד היושב-ראש, אתה כל הזמן דיברת על הפסדים, על אם יש לי הפסדים בחודשיים האלה או בשנה הזאת, אבל החוק לא מדבר בכלל על הפסדים.

ירון גינדי: את החוק לא מעניין הפסדים, הוא לא מפצה על הפסדים.

ירון גינדי: החוק נותן אך ורק השתתפות בהוצאות הקבועות.

ירון גינדי: יש לרשות המיסים את הפתרונות לפצות עסקים חדשים, אתם רק צריכים להורות להם.

ירון גינדי: אם פתחתי עסק חדש ב-31 בדצמבר 2019 ועל יום אחד אני יכול לקבל מענק של החזר הוצאות קבועות, מחשבים לי לפי יום אחד בשנה את כל המחזור השנתי שלי.

ירון גינדי: לעומת זאת, אם פתחתי עסק ב-1.1.2020, יכולים לחשב לי את המחזור השנתי לפי ינואר-פברואר 2020.

ירון גינדי: כל הפתרונות נמצאים ברשות המיסים.

ירון גינדי: הם ערוכים לזה, הם יודעים איך לעשות את זה, רק בפועל זה לא נעשה.

ירון גינדי: יש עשרות עסקים שפשטו רגל, סגרו, אין להם איך להביא אוכל למשפחות שלהם.

ירון גינדי: אני רואה אצלי מקרים קיצוניים שלא תוכלו להאמין.

ירון גינדי: אנשים פתחו מסעדה בינואר, השקיעו שלושה-ארבעה מיליון שקל, וכל מה שהחוק הזה נתן להם זה 2,000 שקל לחודש.

ירון גינדי: תגידו לי, מי יכול להתפרנס מ-2,000 שקל בחודש וגם להחזיר הלוואות לבנקים?

ירון גינדי: אנחנו לוקחים את האנשים הכי טובים במדינת ישראל, את העסקים הכי טובים ומורידים אותם לרצפה.

ירון גינדי: אנחנו גורמים לכך שביום שהמשבר הבריאותי יסתיים לא יהיה לנו מי שיניע את הכלכלה.

ירון גינדי: האחריות היא עליכם.

ירון גינדי: אחת הבעיות הקשות שלנו זה איחוד עוסקים.

ירון גינדי: הם לא קיבלו במרץ-אפריל.

ירון גינדי: איחודי העוסקים הגדולים, שזה מנועי הצמיחה הכי גדולים של המשק שלנו, לא קיבלו רק בגלל שהם בחרו באופן וולונטרי לדווח למע"מ.

ירון גינדי: החוק הזה מפלה אותם לרעה.

ירון גינדי: אני מבקש ממך, אדוני היושב-ראש, לתת פתרון לגבי איחוד עוסקים ולגבי העסקים החדשים.

ירון גינדי: יש בחוק נוסחה.

ירון גינדי: הנוסחה נותנת מקדם.

ירון גינדי: החוק קבע שמנהל רשות המיסים יכול לשנות את המקדם בנוסחה, אם הוא חושב שהיא אינה משקפת את ההוצאות הקבועות.

ירון גינדי: רשות המיסים אומרת: אנחנו לא נותנים לכם מענקים, כי ההוצאות הקבועות שלכם נמוכות.

ירון גינדי: זה משהו שאתם צריכים לתת עליו את הדעת.

ירון גינדי: יש הרבה מאוד עסקים שקיבלו מכתבים להחזיר את המקדמות שהם קיבלו.

ירון גינדי: תשנו את החקיקה, תגידו: חבר'ה, זה היה נכון למרץ-אפריל, לא לאורך שנה.

ירון גינדי: לאנשים יש הלוואות שאין להם איך להחזיר אותן.

ירון גינדי: אם לא מתקנים, אנחנו מחמירים את המצב שלנו.

ירון גינדי: אם מה שמדינת ישראל רוצה לעשות במו ידיה זה להחמיר את המצב, אל תתקנו את זה.

ירון גינדי: זה בידיים שלכם.

ירון גינדי: אנחנו מתריעים על זה כבר יותר מידי זמן.

ירון גינדי: הנושא האחרון זה הסיפור של עידוד תעסוקה.

ירון גינדי: אנחנו נמצאים בתקלה עם העניין הזה, יש המון עסקים שלא הספיקו ולא קיבלו כסף.

שגית אפיק: אמרתם שתביאו חקיקה.

שגית אפיק: מה קורה עם זה?

שגית אפיק: נכניס את זה בחקיקה הזאת?

גיא גולדמן: שמענו את בקשת היושב-ראש להביא את זה בהקדם האפשרי לוועדה הזאת.

משה גפני: אני מבקש את תיקון החקיקה כאן.

איריס שטרק: המענק של הוצאות קבועות, שהוא המענק המורכב, מסתיים ב-15 בנובמבר.

איריס שטרק: חייבים להאריך את המועדים למענק של הוצאות קבועות, כי יש הרבה עסקים שזקוקים ולא הגיעו לעניין.

איריס שטרק: השר טרם קיבל החלטה לעניין הירידה בהכנסות שמזכה בחודשים נובמבר-דצמבר.

איריס שטרק: אנחנו מבקשים שיימשך ה-25% גם בנובמבר-דצמבר, מענק הוצאות קבועות, ולשקול את זה גם לגבי עצמאיים שנדרשים ל-40%.

משה גפני: הגיע אלינו הצו של משרד האוצר להאריך את המועדים.

שגית אפיק: להאריך את התקופות, את נובמבר-דצמבר שציינת.

משה גפני: השר חתם על הצו.

משה גפני: ביקשנו את זה בישיבה הקודמת שעסקה בעניין הזה.

משה גפני: אנחנו נביא את זה לדיון ולאישור.

איריס שטרק: הדבר השני זה הנושא של הבקשות למענקים ליוני-יולי-אוגוסט-ספטמבר, ובקשות למענק עידוד תעסוקה.

איריס שטרק: אנחנו מדברים על קרוב למיליון מובטלים.

איריס שטרק: המענק הזה הוא מענק קריטי.

איריס שטרק: יש הרבה מאוד אנשים שלא הגישו את הבקשות, שאיחרו בהגשת הבקשות, כי אי אפשר לעמוד בכל הלחץ הזה, ואני אומרת את זה גם בשם המייצגים.

איריס שטרק: אנחנו לא מסוגלים לעמוד בלחץ הזה.

איריס שטרק: אין סיבה שלא יאריכו אפילו בחצי שנה.

איריס שטרק: יש מענק שנקרא שימור עובדים, הוא עוד לא נפתח, שמהווה אלטרנטיבה למענק עידוד תעסוקה.

איריס שטרק: אתה לא יכול לקבל את שניהם, אתה צריך לבחור את זה או את זה.

איריס שטרק: אתה לא יכול לקבל את המענק הזה אם לא קיבלת אישור והחלטה במענק הוצאות קבועות.

איריס שטרק: הדבר הזה מחייב הארכה.

איריס שטרק: אם אני ממהרת ונגמר לי הזמן לספטמבר-אוקטובר במענק עידוד תעסוקה, אני בכלל לא יכולה לבחון את האופציה.

איריס שטרק: אולי המענק של שימור עובדים הוא הרבה יותר טוב.

איריס שטרק: אין אפשרות להתמודד עם זה.

איריס שטרק: אם לא תהיה הארכה משמעותית ואפשרות לבחון מה עדיף, אנחנו בבעיה גדולה מאוד.

איריס שטרק: אנחנו גם תלויים בהחלטות לגבי המענק של הוצאות קבועות.

איריס שטרק: גם שם יש עיכוב מאוד גדול בקבלת החלטות.

איריס שטרק: כל העסק הזה צריך לקבל אורכה מאוד משמעותית.

איריס שטרק: מנובמבר אין שום מענק לעידוד תעסוקה.

איריס שטרק: במענק החדש של שימור עובדים שכחו לכתוב בחקיקה שהוא פטור ממע"מ.

איריס שטרק: החזר המקדמות שהוזכר פה לינואר-פברואר נסגר מאוד מהר.

משה גפני: העלנו את זה, אנחנו מחכים לתשובה.

מתן לוי: השקענו במלונית את כל החסכונות.

מתן לוי: גייסנו כסף מהמשפחה, לקחנו הלוואות מהבנקים.

מתן לוי: בספטמבר שכרנו נכס, נרשמנו ברשויות.

מתן לוי: התקופה שלאחר מכן הייתה תקופה של השקעה רצינית מאוד, השקעה של מאות אלפי שקלים בנכס.

מתן לוי: קיבלנו מהעירייה פטור, שזה משהו אובייקטיבי שניתן לבחון אותו.

מתן לוי: לא נכנסנו בגדר המענקים, כי לא היה לנו מחזור.

מתן לוי: אנחנו מבקשים שבמקרה הספציפי שלנו יתחשבו, אנחנו מבקשים שלעסקים שהשקיעו בנכס או בציוד ויש להם אפשרות להראות שהם לא פתחו את העסק ב-2020, ייחשבו כאילו הם התחילו את העסק לצורך החישובים.

מתן לוי: אם הם יעמדו בקריטריונים של ינואר-פברואר, אוקיי, ואם הם לא יעמדו, הם לא יעמדו.

מתן לוי: אף אחד לא מתייחס אלינו, כי אין לנו פעילות לצורך קבלת המענק.

משה גפני: אם אתם יכולים להעביר לוועדה את הפרטים של המקרה שלכם, נעביר את זה לרשות המיסים.

גיל וקנין: אני יושב-ראש איגוד שכירים בעלי שליטה, אני מייצג כ-6,000 בעלי חברות פרטיות בישראל.

גיל וקנין: יש היום בישראל כ-90,000 בעלי שליטה שכירים שמפעילים יחד כ-300,000 חברות שמעסיקות מיליון וחצי עובדים.

גיל וקנין: אנחנו כוח עצום שמניע את המשק הישראלי.

גיל וקנין: אנחנו נושאים בנטל של 60% מהמיסים במדינת ישראל.

גיל וקנין: אצלי באיגוד יש 6,000 חברים שנרשמו.

גיל וקנין: אנחנו הולכים וגדלים מידי יום, אנחנו צוברים כוח עצום.

גיל וקנין: אנחנו נפעל לשינוי לטובתנו.

גיל וקנין: כמו שידידי ירון גינדי הציג בצורה הכי נכונה, אין שום התייחסות של המחוקק לנושא של הפסדים של החברות, אין שום התייחסות לזה שאנחנו לא מרוויחים כלום אלא רק מתעסקים בנושא של ההוצאות.

גיל וקנין: עד מאי-יוני קיבלנו את התשלום של המענקים והשתתפות בהוצאות קבועות על פי נוסחה פשוטה שרשות המיסים קבעה, לא היינו צריכים להציג את ההוצאות של החברות בפועל.

גיל וקנין: לי יש 74,000 שקל הוצאות קבועות כל חודש לעסק סגור.

גיל וקנין: אמרו לי שיש שני מענקים.

גיל וקנין: מענק אחד לחברה, שזה מענק הוצאות שוטפות.

גיל וקנין: אפילו אם הצלחתי לדחות את השכירות שלי, הצלחתי להקפיא את ההלוואות לחמישה חודשים, עדיין ההוצאות הקבועות ממשיכות לנוע.

גיל וקנין: מה הבעיה?

גיל וקנין: שלעסק כמו שלי, שהצליח להקפיא את ההוצאות הקבועות שלו בכל צורה שהיא, פתאום אומרים ברשות המיסים: תמתין רגע, סליחה, אין לך הוצאות ב-2020, הקטנת את ההוצאות שלך משמעותית, לכן אתה לא זכאי לשום פיצוי.

גיל וקנין: כשאני רוצה לקבל את המענק הסוציאלי, אומרים לי: רגע רגע, תעצור פה, המחוקק שכח לעדכן את המענק של ספטמבר-אוקטובר מ-25% ירידה במחזורים ל-40% במחזורים.

גיל וקנין: גם ככה המענק הסוציאלי נמוך יותר מהחל"ת שמקבל השכיר שעבד אצלי.

גיל וקנין: אם לא הייתי בעל החברה, כל מה שהייתי צריך לעשות זה ללכת לביטוח לאומי, ללשכת התעסוקה, להירשם לחל"ת ולקבל 10,500 שקל.

גיל וקנין: באה המדינה ואמרה: לא, לך מגיע מענק, לא חל"ת, כאילו שאני לא משלם מיסים, כאילו שאני לא אזרח במדינת ישראל, כאילו שאני לא מעסיק 20 עובדים.

גיל וקנין: החליטו לתת לי מענק של 7,500 שקל, וגם את ה-7,500 שקל האלה מתנים בזה שתהיה לי ירידה במחזורים.

גיל וקנין: אף אחד לא עשה איזו שהיא בדיקה אמיתית.

גיל וקנין: מה, עסק שירד ב-30% במחזורים הוא לא עסק שנפגע מהקורונה?

גיל וקנין: עסק שירד ב-35% במחזורים הוא לא עסק שנפגע מהקורונה?

גיל וקנין: עסק שירד ב-39% לא נפגע מהקורונה?

גיל וקנין: החליטו שרק 40% ירידה במחזורים מזכה במענק הסוציאלי.

גיל וקנין: כאחד שהתייעל בהוצאות אני לא מקבל הוצאות קבועות.

גיל וקנין: אני גם לא מקבל את המענק הסוציאלי, כי יש לי 39% ירידה, לא 40%.

גיל וקנין: על זה שעבדנו קצת בתקופה שלפני הסגר אתם מענישים אותנו?

גיל וקנין: גם אין קורלציה בין ההחלטות.

גיל וקנין: מענק סוציאלי – 40%, מענק הוצאות קבועות – 25%, הארנונה – 60%.

גיל וקנין: תגידו, אתם השתגעתם?

גיל וקנין: יש לכם מושג איך אתם קובעים את הכללים?

גיל וקנין: מישהו חושב לפני שהוא מוציא את החוקים האלה?

גיל וקנין: מדובר פה בחיים של אנשים, אנשים לא מתפרנסים.

גיל וקנין: אתם כרגע עוצרים את הגלגל שמניע את המשק.

גיל וקנין: כשייגמר המשבר, העובדים האלה שבחל"ת יהפכו להיות מובטלים, הם לא יחזרו למעגל העבודה, הם יהיו הנטל של כולנו.

גיל וקנין: לדורות נשלם את המחיר הזה.

גיל וקנין: תאירו את העיניים של הממשלה, תבקשו לשנות את החוקים האלה בצורה ברורה.

גיל וקנין: הדרך מאוד פשוטה: אם קבעתם 25% ירידה במחזורים, תקבעו אותה לאורך כל התקופה, לא כל חודשיים.

גיל וקנין: אתם לא רוצים לתת פיצוי על ירידה בהכנסות?

גיל וקנין: אין בעיה, תבטלו את חובת ההוכחה של ההוצאות, כי כרגע המחוקק לא מתייחס בשום צורה שהיא להוצאות קבועות.

שלמה קרעי: אני חושב שהצעת החוק הזאת שלך שנמצאת כאן היא הזדמנות בשבילנו לתקן הרבה עיוותים שאנחנו נתקלים בהם לאורך הדרך, נושאים קטנים שנתקלנו בהם ושאנחנו עומדים חסרי אונים בגלל הממשלה הפריטטית התקועה הזאת.

שלמה קרעי: לנושא הארכת הפטור ממס רכישה ומס שבח נתנו שבעה חודשים פטור עד ה-1 באוקטובר.

שלמה קרעי: עבר ה-1 באוקטובר ואנשים עדיין במצב שהם לא מצליחים למכור את הדירות אלא בהפסד מאוד גדול.

שלמה קרעי: צריך להמשיך את הארכה הזאת.

מיקי לוי: את האיחוד של מס שבח ומס רכישה, שממילא אמור להיכנס במאי, אנחנו רוצים להקדים.

מיקי לוי: לפני חמש שנים קבענו שזה אמור להיות יחד ל-24 חודשים.

שלמה קרעי: 24 חודשים לא מספיקים.

שלמה קרעי: שבעת החודשים שהארכנו, פלוס ה-18 שכבר היו להם, זה כבר 25 חודשים.

שלמה קרעי: אוקטובר זה החודש ה-26, נובמבר זה ה-27 ודצמבר זה ה-28.

שלמה קרעי: את מה שמיקי אומר אפשר לעשות.

שלמה קרעי: בתקופה של הקורונה כבר עברנו את ה-24 ואנחנו עדיין באותו מצב.

שלמה קרעי: צריך להאריך את זה.

שלמה קרעי: דיברנו בזמנו על החזר מקדמות לאנשים ששילמו מקדמות.

שלמה קרעי: היו שלושה מיליארד מקדמות.

שלמה קרעי: אני לא יודע מה קורה עם זה, מה הסטטוס.

שלמה קרעי: משהו זז עם זה?

מירי סביון: אמרנו שכל מי שביקש החזר מקדמה, קיבל.

מירי סביון: היו פחות שביקשו ממה שחשבנו.

מירי סביון: לא כל מי ששילם את המקדמה ביקש אותה חזרה.

שלמה קרעי: יש בנקים חברתיים כמו "עוגן", שאתה בטח מכיר, שהם מלכ"ר, מוסד ללא כוונות רווח שנותן הלוואות ללא ריבית לאנשים פרטיים או בריבית מאוד נמוכה לעצמאיים, לאלה שהבנקים לא מוכנים לתת להם.

שלמה קרעי: צריך להגדיר את זה שגם מלכ"ר יכול להיות מוסד כספי ועדיין להישאר עם התנאים של המלכ"ר.

שלמה קרעי: אולי זאת הזדמנות להכניס את התיקון הזה.

רויטל סיטון: אנחנו בשבוע האחרון קמים למציאות מטורפת בה את המענקים שניתנו אנחנו מתבקשים להחזיר, וזה כי אין הגדרה בחוק מה הן הוצאות קבועות.

רויטל סיטון: אני פונה למחוקק, אנא תגדירו.

רויטל סיטון: רשות המיסים מפרשת את ההוצאות הקבועות כהוצאות שוטפות של העסק.

רויטל סיטון: מה קורה אם אני בעל עסק שרכש איזה נכס עם הלוואה שעל פני כל השנים אני ממשיך לשלם את זה לבנק?

רויטל סיטון: ברגע שעוצרים אותי מלקבל מענקים עבור ההוצאות הקבועות האלו, אנחנו בבעיה מאוד מאוד חמורה.

רויטל סיטון: כוונת המחוקק הייתה לגרום לבעל העסק להיות עם הראש מעל פני המים.

רויטל סיטון: להיות עם הראש מעל פני המים אומר לתת את ההוצאות שיורדות לי בחשבון הבנק, צ'קים שיורדים לי בבנק באופן שוטף.

רויטל סיטון: אם עצרתי את הוצאות השכירות שלי וכרגע אין לי הוצאות קבועות, או הקפאתי את ההלוואות שלי וכרגע אין לי הוצאות קבועות, זה לא אומר שאני לא אמשיך לשלם אותן.

רויטל סיטון: רשות המיסים פועלת על פי הוראות המחוקק.

רויטל סיטון: לא ייתכן שיש עסקים, חברות ובעלי שליטה שלא זכאים למענק סוציאלי.

רויטל סיטון: הם סגורים, אין להם שום הכנסה, ועדיין לא זכאים לשום מענק סוציאלי.

רויטל סיטון: עכשיו גם מבקשים מהם החזר מענק הוצאות קבועות.

רויטל סיטון: יש בעלי עסקים שאף על פי שהם סגורים לא מגיע להם שקל אחד, כשהתשלומים ממשיכים לרדת בבנק.

רויטל סיטון: אנחנו לא רוצים להרוויח, אנחנו רוצים לעבוד.

רויטל סיטון: לא יכול להיות שנקבור את האנשים האלה למוות.

משה גפני: הדיון הזה תם ולא נשלם.

משה גפני: אנחנו רוצים תשובות כמה שיותר מהר מרשות המסים בנוגע להארכת המועדים להגשת הבקשות, לגבי הנושא של המקדמות שאנשים מבקשים, לגבי עסק חדש, מה הפתרון עם עסק חדש, לגבי אופן חישוב המחזורים, לגבי הנחה בארנונה, לגבי מלאי עונתי בחנויות כמו הלבשה והנעלה שקנו סטוק לחורף.

משה גפני: לגבי חישוב ימי מחלה, גיא אמר שאם יהיו מקרים כאלה, רשות המיסים תתחשב כמו במקרה של לידה.

משה גפני: הבקשה שלנו היא להקדים את איחוד מס השבח עם מס הרכישה.

ינון אזולאי: והגנים הפרטיים.

גיא גולדמן: ביררתי לגבי המשפחתונים, דיברתי עם אגף התקציבים ועם אנשים אצלנו, ובהקדם האפשרי - -

משה גפני: בהקדם האפשרי אומר שאנחנו נחכה - -

גיא גולדמן: אני מקווה שהיום.

משה גפני: אני רוצה תשובה על הגנים הפרטיים.

מירי סביון: יש החזר ארנונה לעסקים חדשים שנפתחו בינואר-פברואר.

אייל לב-ארי: הם מדברים כאן על עסקים חדשים שנפתחו גם אחרי.

ינון אזולאי: דיברתי גם על אולמות שהם תחת עמותות.

מיקי לוי: המסעדה בכרמיאל נפתחה ונסגרה עד היום.

משה גפני: תודה רבה.